Il-President elett von der Leyen tippreżenta l-kulleġġ u l-viżjoni lill-Parlament qabel il-vot fil-plenarja Il-kulleġġ tal-Kummissarji jassumi l-funzjonijiet fl-1 ta' Diċembru għal ħames snin Il-proċess ta' smigħ tal-Kummissarji desinjati stabilixxa l-kompetenza tal-Kummissarji L-ewwel President tal-Kummissjoni mara u l-akbar proporzjon ta' Kummissarji nisa li qatt kien hemm Wara l-konklużjoni tal-proċess ta' smigħ, il-Parlament approva l-Kummissarji l-ġodda, ippreżentati lill-plenarja l-Erbgħa mill-President elett tal-Kummissjoni Ursula von der Leyen. B'segwitu għal vot nominali li seħħ l-Erbgħa f'nofsinhar, l-MPE approvaw til-Kulleġġ tal-Kummissarji l-ġdid b'461 vot favur, 157 kontra u 89 astensjoni. Matul id-dikjarazzjoni tagħha, il-President elett tal-Kummissjoni tenniet l-impenji li hija kienet ħadet fil-plenarja tal-Parlament f'Lulju, u tal- Kummissarji desinjati matul il- proċess ta' smigħ . Hija enfasizzat li kienet ser taħdem mill-qrib mal-Parlament u tonora l-wegħdiet li kienet għamlet. Hija kkonfermat ukoll serje ta' bidliet fil-portafolji li l-Parlament kien talab wara s-smigħ tal-Kummissarji desinjati. Qabel l-elezzjoni, il-gruppi politiċi kellhom laqgħat qosra biex jiddeċiedu dwar kif kienu ser jivvutaw. Dawn il-laqgħat kienu segwiti minn dikjarazzjonijiet mill-mexxejja tal-gruppi politiċi fil-plenarja. Tista' tara reġistrazzjoni tad-dibattitu fil-plenarja u tal-vot billi tikklikkja fuq il-links li ġejjin: Dikjarazzjoni ta' Rawnd tal-mexxejja tal-gruppi politiċi L-ewwel parti tad-dibattitu fil-plenarja It-tieni parti tad-dibattitu fil-plenarja Ir-rappreżentazzjoni tan-nisa fil-Kummissjoni hija l-ogħla li qatt kienet: barra mill-President elett, il-Kummissjoni hija komposta minn 11-il mara u 15-il raġel. Ir-riżultati tal-voti preċedenti ta' investitura tal-Kummissjoni kienu: 22.10.2014 Kummissjoni Jean-Claude Juncker 423 vot favur - 209 kontra - 67 astensjoni (numru totali ta' MPE 751) 09.02.2010 Kummissjoni José Manuel Barroso 488-137-72 (numru totali ta' MPE - 736) 18.11.2004 Kummissjoni José Manuel Barroso 478-84-98 (numru totali ta' MPE - 732) 15.09.1999 Kummissjoni Romano Prodi 510-51-28 (numru totali ta' MPE - 626) 18.01.1995 Kummissjoni Jacques Santer 417-104-59 (numru totali ta' MPE - 626) Passi li jmiss Il-Kummissjoni l-ġdida trid tinħatar formalment mill-kapijiet ta' stat jew gvern tal-UE. Il-mandat ta' ħames snin huwa mistenni li jibda fl-1 ta' Diċembru. Għal aktar informazzjoni Infografika tal-PE: Kif il-Parlament jivvota fuq il-Kummissjoni Think Tank tal-PE: "Vot ta' investitura għall-Kummissjoni" Think Tank tal-PE: "Skrutinju Parlamentari tal-Kummissjoni Ewropea: l-implimentazzjoni tad-dispożizzjonijiet tat-Trattati" Stqarrija għall-istampa: Il-Parlament jeleġġi lil Ursula von der Leyen bħala l-ewwel President mara tal-Kummissjoni (16.07.2019) Sit web tas-Smigħ tal-Kummissarji desinjati Materjal awdjoviżiv b'xejn Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF